**ТЕХНИЧЕСКА СПЕЦИФИКАЦИЯ КЪМ КОНКУРС ЗА ГРАФИЧЕН СИМВОЛ (ЛОГО), СЛОГАН (МОТО) И РАЗРАБОТВАНЕ НА БРАНД КНИГА (БРАНД БУК) ЗА КОМУНИКАЦИОННАТА КАМПАНИЯ ЗА ПРИСЪЕДИНЯВАНЕТО НА БЪЛГАРИЯ КЪМ ЕВРОЗОНАТА**

Настоящата техническа спецификация е част от документацията за участие в процедура за избор на графичен символ (лого), слоган (мото) и разработване на бранд книга (бранд бук) за комуникационната кампания за присъединяването на България към еврозоната.

1. **КОНТЕКСТ**

Бъдещето присъединяване на България към еврозоната е финалната фаза на икономическата интеграция на страната ни в европейското семейство, като темата е приоритет в управленската програма на Министерския съвет на Република България. Министерството на финансите има водеща роля в подготовката на страната за пълноправното членство в еврозоната.

В тази връзка през октомври 2023 година беше приета актуализираната [**Комуникационна стратегия за информация и публичност на присъединяването на България към еврозоната**](https://www.minfin.bg/upload/53345/Euro-Comunication-strategy.pdf)(КС).

Комуникационната стратегия предвижда провеждането на мащабна комуникационна и информационна кампания, която ще запознае гражданите с всички практически аспекти на въвеждането на еврото като официално разплащателно средство чрез предоставянето на точна, достъпна и навременна информация. Кампанията цели ясно да обоснове ползите за икономиката и за повишаване на стандарта на живот в страната от присъединяването към еврозоната. В комуникационната кампания е планирано да се включат множество български институции – освен водещите Министерския съвет, Министерството на финансите и Българската народна банка, в кампанията ще участват още над 10 български институции. Основна целева група на кампанията е широката общественост, като ще се използват разнообразни комуникационни канали и дейности.

Ефективността на подобна широкомащабна кампания може да бъде гарантирана само през хомогенност на посланията. Затова, за да може да стартира кампанията, следва да бъде изработена единна визуална идентичност.

В тази връзка Министерството на финансите, като водеща институция при провеждането на комуникационната кампания, организира провеждането на конкурс – открита процедура за изработване на графичен символ (лого), слоган (мото) и разработване на бранд книга (бранд бук) по повод присъединяването на България към еврозоната,катопровеждането на подобен конкурс е стандарт за държавната администрация при планирането на информационни кампании от национално значение, като например кампанията, свързана с председателството на Република България на Съвета на ЕС.

1. **ПРЕДМЕТ НА КОНКУРСА**

Предметът на конкурса обхваща изработване на графичен символ (лого), слоган (мото) и разработване на бранд книга (бранд бук) за комуникационната кампания за присъединяването на България към еврозоната.

1. **ЦЕЛИ**

**3.1. Основна цел**

Да се създаде обща визуална идентичност на комуникационната кампания за присъединяване на България към еврозоната, като централните визуални елементи в нея ще бъдат задължителни за всички институции. Това може да бъде постигнато чрез създаване на графичен символ (лого), мото (слоган) и разработване на бранд книга (бранд бук), наричани по-нататък за краткост лого, слоган и бранд бук. Тяхното използване ще спомогне за бързото и лесно асоцииране както на всички инициативи и дейности в хода на кампанията, така и за подчертаване на подкрепата, която ЕС оказва на България в процеса на въвеждане на еврото у нас.

Логото и слоганът ще се използват в материали за всички комуникационни канали – печатни, аудио и видео материали и послания в телевизия, радио, интернет и дигитално пространство, свързани с периода преди, по време на и след въвеждане на еврото в Република България. Целта е общата визуална идентичност да излъчва позитивизъм и представа за добро бъдеще, като идеята в нея да е свързана с ползите за страната и гражданите от приемането на еврото.

**3.2. Специфични цели**

- Да стане ефективен и разпознаваем инструмент от кампанията;

- Потребителите да могат да идентифицират логото и слогана с автентичността, достоверността и истинността на предлаганата информация;

- Да изгради доверие на излъчваните послания;

- Да подпомогне общуването и да обедини усилията на участниците в кампанията за постигане на информационните и образователните ѝ цели;

- Да гарантира бърза и лесна асоциация с автентичните източници на информация;

- Да стане неразделна част от брандирането на кампанията;

- Да внушава ползите от предлаганата информация;

- Да се повиши видимостта и популярността на Комуникационната стратегия за информация и публичност на присъединяването на България към еврозоната чрез качествена и оригинална информационна кампания.

1. **ЦЕЛЕВА ГРУПА**

Целевата група на кампанията е широката общественост. За да бъде осигурен планираният широк обхват на кампанията, са определени конкретни целеви подгрупи, на които да се обърне особено внимание, а именно:

* домакинства;
* всички работещи хора, независимо дали имат или не депозити и кредити в банки;
* ученици и студенти;
* пенсионери;
* малък и среден бизнес;
* представители на публичния сектор;
* търговски банки и небанковия финансов сектор;
* инвеститори;
* работодатели;
* синдикати;
* туристи и постоянно пребиваващи в България чужденци;
* журналисти;
* неправителствени организации;
* безработни;
* уязвими групи – съгласно чл. 2, ал. 2 от Препоръката на Комисията относно мерките за улесняване на бъдещо преминаване към еврото, следва да се създадат специални информационни дейности за трудно достижими групи от населението като хора, живеещи в отдалечени и/или недобре развити области, представители на етнически малцинствени групи, пенсионери, лица със специални потребности (страдащи от физически, сетивни или умствени заболявания), както и граждани, за които достъпът до информация е труден – като бездомни хора, затворници и други.

Посочените целеви групи трябва да се имат предвид при изработването на логото, слогана и бранд бука.

**5. ИЗИСКВАНИЯ КЪМ ПРЕДЛОЖЕНИЯТА**

Предложенията трябва да бъдат авторски[[1]](#footnote-1), оригинални[[2]](#footnote-2), новаторски, разпознаваеми и асоциативни, като всеки кандидат може да участва с 1 (един) проект.

* 1. Предложенията трябва да са съобразени с целта на конкурса, да са свързани с предстоящото членство на Република България в еврозоната и да са съобразени с целите, заложени в Комуникационната стратегия за информация и публичност на присъединяването на България към еврозоната;
  2. Проектите следва да отразяват идеята, че България е неделима част от Европейския съюз, че влизането в еврозоната е нейно право и е завършване на пълноценната ни европейска интеграция;
  3. Думите в слогана трябва да подсказват обединение, посланието трябва да е позитивно и да насочва към доброто бъдеще и ползите от еврото като официална валута на България, изразът да е кратък и запомнящ се[[3]](#footnote-3);
  4. Запазеният знак трябва да съдържа графичен образ със слоган на български език, като се използва кирилица;
  5. Кандидатът трябва да представи и запазения знак по т. 5.4., съдържащ графичен образ със слоган, преведен от него на английски език, като при графичното изобразяване на превода се използва латиница;
  6. Графичният образ и текстът на слогана трябва да се характеризират с лаконичност[[4]](#footnote-4), яснота[[5]](#footnote-5) и съвременна визия[[6]](#footnote-6);
  7. Графичният образ трябва да е лесно четим[[7]](#footnote-7), разбираем[[8]](#footnote-8) и функционален[[9]](#footnote-9);
  8. Графичният знак заедно и поотделно със слогана трябва да могат да се ползват заедно и поотделно с логото на Министерството на финансите, на Българската народна банка, както и с логото на Европейската комисия и с визуалната идентичност на кампанията на Европейската комисия за еврото (слоганът и логото „една валута – много възможности“) и/или логото на Европейския съюз и Европейската централна банка. В случай че кандидатите предвиждат в проекта им за лого да бъде използван символът/знакът на еврото, трябва да имат предвид и изискванията към неговия дизайн - <https://european-union.europa.eu/institutions-law-budget/euro/design_en> ;
  9. Всяко предложение трябва да се предостави на хартиен и електронен носител с надпис на български език и в няколко различни варианта – пълноцветен, черно-бял, негативен, с контури и върху плътна едноцветна основа;
     1. Електронният носител трябва да съдържа файлове в JPG (min 2500 px по дългата страна, резолюция 300 dpi) или PDF формат, СMYK, А3, 300 dpi, RGB, А3, 300 dpi. Общият размер на всички файлове не трябва да надхвърля 8 МВ;
     2. На хартиен носител предложението за лого трябва да е разпечатано в А3 формат в два размера – 1:1 и 3:1;
  10. Кандидатите трябва да предоставят кратко описание и обосновка на идеята за предложеното лого и слоган на шрифт „Times New Roman“, размер 12, в Word формат (до 2000 знака) и основните технически характеристики – използван шрифт, цветове (CMYK, AdobeRGB) и пропорции на графичната и текстовата част от логото;
  11. Логото и слоганът трябва да могат да бъдат разработени в цялостна система за визуална идентичност – бранд бук. в бранд бука следва да има информация за логото и слогана, както и препоръчани варианти за употребата им в рекламни и корпоративни материали. В предложението трябва да бъде посочена следната информация за логото – размери, структура, З Д вариант, цветови варианти (цветен, черно-бял, негатив, контурен вариант за едноцветно и обемно изобразяване, едноцветен вариант цветове и контури за тъмен светъл и цветен фон, вариант с триизмерно изображение на логото запазени цветове, варианти на позициониране и съответните за тях цветови варианти (цветен, черно-бял, негатив, контурен вариант за едноцветно и обемно изобразяване, едноцветен вариант цветове и контури за тъмен светъл и цветен фон, вариант с триизмерно изображение на логото), пропорция, типография, запазени шрифтове, комбинацията със слогана, комбиниране с други лога (с логото на Министерството на финансите, на Българската народна банка, както и с логото на Европейската комисия и с визуалната идентичност на кампанията на Европейската комисия за еврото (слоганът и логото „една валута – много възможности“) и/или логото на Европейския съюз и Европейската централна банка), употреба на логото със снимка, размери на фашата, нестандартно приложение на логото, минимален и максимален размер, алтернативна употреба, правилна и неправилна употреба. Следва да бъдат дадени инструкции за ползване на логото и слогана в печатни материали – постер, билборд, ролбанер, брошура, листовка, както и за дигитални материали – интернет страницата за еврото, мобилни приложения, splash screen/начален екран за сайт и мобилни устройства, wallpaper/тапет за компютри и мобилни устройства, банери, видеоматериали за телевизионно излъчване и интернет съдържание, социални мрежи, както и употреба на логото и слогана върху следните корпоративни материали – електронна и хартиена бланка A4 и А3, постери, билбордове, Power point презентация, банери, ролбанери, чаши, калкулатори (хартиен или пластмасов), екоторбички, тениски, химикалки, чадъри, шапки, календари, калъфи за мобилни устройства, стикери, тениски, значки, флашка/преносима памет, портфейли, гривни-портфейли, канцеларски принадлежности – линии, моливи, тефтери, брошури, флаери, папки, печатни издания, видео- и LEDстени, фотостени, баджове, ленти за баджове, електронни подписи.
  12. Проектните предложения трябва да са анонимни и да не съдържат каквито и да било знаци за авторство, както на хартиения, така и на електронния носител. Кандидат, чието проектно предложение съдържа какъвто и да е знак за авторство ще бъде отстранен от участие. От конкурса ще бъдат отстранявани и кандидати, които изцяло или частично са плагиатствали елементи от други авторски предложения.

**6. ОЧАКВАНИ ПРОДУКТИ**

Трябва да бъде създаден **графичен образ, който да включва логото и слогана заедно на български език, като се използва кирилица**. Същият трябва да има еквивалент с превод на слогана на английски език. Логото и слоганът трябва да са разработени и в **цялостна система в цялостна система за визуална идентичност** – бранд бук.

Проектните предложения трябва да съдържат следните елементи и да са подредени в следния ред:

1. Графичен образ, който да включва логото и слогана на български език заедно, като се използва кирилица – вертикална версия, със следните варианти – пълноцветен, черно-бял, негативен и контурен вариант (на едноцветен фон);
2. Графичен образ, който да включва логото и слогана на български език заедно, като се използва кирилица – хоризонтална версия, със следните варианти - пълноцветен, черно-бял, негативен и контурен вариант (на едноцветен фон);
3. Графичен образ, който да включва логото и слогана на английски език заедно, като се използва латиница – вертикална версия, със следните варианти - пълноцветен, черно-бял, негативен и контурен вариант (на едноцветен фон);
4. Графичен образ, който да включва логото и слогана на английски език заедно, като се използва латиница – хоризонтална версия, със следните варианти - пълноцветен, черно-бял, негативен и контурен вариант (на едноцветен фон);
5. Графичен образ, който да включва разработка на логото и слогана в 3 Д визия на български и на английски език;
6. Бранд бук - в бранд бука следва да има информация за логото и слогана, както и препоръчани варианти за употребата им в рекламни и корпоративни материали. В предложението трябва да бъде посочена следната информация за логото – размери, структура, З Д вариант, цветови варианти (цветен, черно-бял, негатив, контурен вариант за едноцветно и обемно изобразяване, едноцветен вариант цветове и контури за тъмен светъл и цветен фон, вариант с триизмерно изображение на логото запазени цветове, варианти на позициониране и съответните за тях цветови варианти (цветен, черно-бял, негатив, контурен вариант за едноцветно и обемно изобразяване, едноцветен вариант цветове и контури за тъмен светъл и цветен фон, вариант с триизмерно изображение на логото), пропорция, типография, запазени шрифтове, комбинацията със слогана, комбиниране с други лога (с логото на Министерството на финансите, на Българската народна банка, както и с логото на Европейската комисия и с визуалната идентичност на кампанията на Европейската комисия за еврото (слоганът и логото „една валута – много възможности“) и/или логото на Европейския съюз и Европейската централна банка), употреба на логото със снимка, размери на фашата, нестандартно приложение на логото, минимален и максимален размер, алтернативна употреба, правилна и неправилна употреба. Следва да бъдат дадени инструкции за ползване на логото и слогана в печатни материали – постер, билборд, ролбанер, брошура, листовка, както и за дигитални материали – интернет страницата за еврото, мобилни приложения, splash screen/начален екран за сайт и мобилни устройства, wallpaper/тапет за компютри и мобилни устройства, банери, видеоматериали за телевизионно излъчване и интернет съдържание, социални мрежи, както и употреба на логото и слогана върху следните корпоративни материали – електронна и хартиена бланка A4 и А3, постери, билбордове, Power point презентация, банери, ролбанери, чаши, калкулатори (хартиен или пластмасов), екоторбички, тениски, химикалки, чадъри, шапки, календари, калъфи за мобилни устройства, стикери, тениски, значки, флашка/преносима памет, портфейли, гривни-портфейли, канцеларски принадлежности – линии, моливи, тефтери, брошури, флаери, папки, печатни издания, видео- и LEDстени, фотостени, баджове, ленти за баджове, електронни подписи.

**7. ОЧАКВАНИ РЕЗУЛТАТИ И ВЪЗДЕЙСТВИЕ**

Очакваният краен резултат е професионален, иновативен и качествен проект на графичен знак (лого), мото (слоган) и бранд книга (бранд бук) за предвидената Комуникационна стратегия, изработени по най-високите професионални стандарти.

Кандидатът трябва да генерира атрактивна идея и предложение, които да са ясно разпознаваеми и да спомогнат за популяризиране на Комуникационната стратегия за информация и публичност на присъединяването на България към еврозоната. При вземането на решение членовете на професионалното жури ще се ръководят от следните критерии:

* Отразяване на идеята, че България е неделима част от ЕС;
* Съобразяване с целите, заложени в Комуникационната стратегия за информация и публичност за присъединяването на България към еврозоната;
* Ясна концепция;
* Яснота и недвусмисленост на посланието;
* Оригинална идея и креативност;
* Художествена и естетическа стойност;
* Лаконичност и яснота на графичния образ и на мотото;
* Функционалност на логото и слогана и възможност за разработване на логото в цялостна система за визуална идентичност.

1. Всеки кандидат в конкурса декларира, че е единствен автор/съавтор на представения от него проект, както и че не нарушава авторски права на трети лица. Кандидатите носят отговорност за авторството на логото, слогана и бранд бука и при всякакви претенции от страна на трети лица, предявени във връзка с представените от тях проекти. [↑](#footnote-ref-1)
2. Да не копира съществуващо лого. [↑](#footnote-ref-2)
3. Слоганът трябва да е до 5/пет/ думи; [↑](#footnote-ref-3)
4. 5 Краткост на слогана – до 5/пет/ думи;  [↑](#footnote-ref-4)
5. Логото и слоганът да не позволяват двойно тълкувание, дискриминация по различни признаци или некоректни интерпретации на посланието; [↑](#footnote-ref-5)
6. Да отговаря на съвременните професионални стандарти за визия; [↑](#footnote-ref-6)
7. Техническите изисквания са описани в т. 2.10.; [↑](#footnote-ref-7)
8. Посланието да е недвусмислено; [↑](#footnote-ref-8)
9. Да може да се използва за различни цели и нужди – напр. за видео клипове, банери, рекламни и информационни материали, плакати, билборди, бланки и т.н. [↑](#footnote-ref-9)